Juuli 2025

Juuli 2025, kroonika.

2025. aasta juuli algas teisipäeval ja lõppes 31 ööpäeva hiljem neljapäeval.

1. juuli
Euroopa Liidu eesistujariigiks sai Taani.
Eestis tõusis üldine käibemaks 24 protsendile.
Tai põhiseaduskohus peatas peaminister Paetongtarn Shinawatra ametivolitused. Ta tagandati ametikult ametist sama aasta 29. augustil.

13. juuli
Algasid kokkupõrked Lõuna-Süürias.

16. juuli
Iraagis Al-Kūti linnas hukkus kaubanduskeskuse tulekahjus vähemalt 69 inimest.
Kokkupõrked Lõuna-Süürias lõppesid vaherahuga.
Suriname presidendina astus ametisse Jennifer Geerlings-Simons.

17. juuli
pisi|150px|Julija Svõrõdenko
Ukraina peaministrina astus ametisse Julija Svõrõdenko.

19. juuli
Vietnamis Hạ Longi lahes läks äikesetormi ajal ümber reisijaid vedanud paat. Hukkus vähemalt 37 inimest.

20. juuli
Jaapanis toimusid Nõunikekoja valimised.

21. juuli
Bangladeshi pealinnas Dhakas kukkus hävituslennuk alla kõrgkooli linnakusse. Lisaks hävituslennuki piloodile hukkus vähemalt 31 inimest maapinnal. Vigastada sai 165 inimest.

22. juuli
Mitmes Ukraina linnas puhkesid korruptsioonivastased meeleavaldused.

24. juuli
Angara Airlinesi lend 2311: Venemaal Amuuri oblastis kukkus alla siseriiklikul regulaarlennul sõitnud Angara Airlinesi reisilennuk Antonov An-24. Hukkusid kõik pardal viibinud 48 inimest.
2025. aasta Kambodža-Tai piirikonflikt: Kambodža ja Tai piiril läks territoriaalvaidlus üle suuremaks relvakonfliktiks.

27. juuli
2025. aasta Tour de France'i võitis teist aastat järjest ja karjääri jooksul neljandat korda Sloveenia jalgrattur Tadej Pogačar.

30. juuli
Kamtšatka poolsaare ranniku lähedal toimus 8,8-magnitudiline maavärin, mille tõttu anti kogu Vaikse ookeani piirkonnas välja tsunamihoiatus.

 7